**30.09.2020 жыл № 6 1 т.**

**Салалық кәсіподақтағы ақпараттық**

**жұмысты одан әрі жетілдіру**

**жағдайы мен шаралары туралы**

Салалық кәсіподақтағы ақпараттық жұмысты жақсарту және одан әрі жетілдіру мақсатында Кәсіподақтың XIV Съезінде қабылданған Қазақстандық салалық білім және ғылым қызметкерлері кәсіподағы қызметінің 2019-2024 жылдарға арналған Бағдарламасын орындау үшін Қазақстандық салалық білім және ғылым қызметкерлері кәсіподағының Атқару комитеті **ҚАУЛЫ ЕТЕДІ**:

1. Кәсіподақ төрайымының орынбасары Ә.Ә.Әбиеваның салалық кәсіподақтағы ақпараттық жұмысты жақсарту одан әрі жетілдіру жағдайы мен шаралары туралы ақпараты назарға алынсын.

2. Мүшелік ұйымдарға:

- қызметкерлердің әлеуметтік проблемаларын шешуде, сала кәсіподағы мүшелерінің құқықтары мен мүдделерін білдіру мен қорғауда, әлеуметтік әріптестікті дамытуда, қызмкетерлерді кәсіподақ қатарына тартуда кәсіподақ ұйымдарының қызметін насихаттау жұмысын жандандыру;

- бұқаралық ақпарат құралдарымен өзара іс-әрекетке бағытталған шараларды күшейту;

- жұмыскерлердің құқықтары мен мүдделерін қорғау ісінде келісілген бағыттар мен бірлескен іс-әрекеттер жасау үшін салалық кәсіподақпен ақпараттық өзара қарым-қатынасты жақсарту, аппаратқа ұжымдық акциялар мен іс-әрекеттер және кәсіподақ ұйымдары туралы қажетті ақпаратты жинау мен алуға жәрдемдесу;

- кәсіподақ мүшелеріне салалық келісімді іске асыру барысы, қызметкерлердің әлеуметтік-экономикалық және еңбек құқықтарын қорғау жөнінде өткізілетін жұмысы туралы жүйелі түрде ақпарат беру;

- заманауи ақпараттық технологиялар, әлеуметтік жарнама, әлеуметтік желілер, интернет-форумдар, интернет желісіндегі басқа да алаңдардың жұмыстарын тәжірибеге енгізуге жағдай жасау, ақпараттық материалдармен өзара электрондық алмасуды орнату мақсатында жеке сайттар құру ұсынылсын.

3. Осы қаулының орындалуын бақылау салалық кәсіподақ төрайымының орынбасары Ә.Ә.Әбиеваға жүктелсін.

**Төрайым А. Мұқашева**